als_Latn dik_Latn sag_Latn
Trajneri që po prish lojtarët
Luis Van Gaal nuk po i beson Falcaos. Sulmuesi kolumbian pritet të largohet në fund të sezonit nga Anglia.
Politiko
E Diel, 22 Mars 2015 | 15:12
0 Komente.
Rivalë në cerekfinalet e Champions por aleatë të mundshëm në merkato. Në qershor, Juventus dhe Monaco mund të realizojnë një nga operacionet më të përfolura në merkato për momentin. Sipas Daily Mail, Radamel Falcao me siguri që nuk do të blihet nga Manchester United ku është në huazim deri në fund të sezonit dhe do të rikthehet përkohësisht në Principatë në pritje për të gjetur një sistemim të ri. Juventusi ka nisur që tani bisedimet me klubin e presidentit Dmitrij Ryboloblev për sulmuesin.
Aventura e Falcaos te United është drejt fundit, kjo është e qartë edhe nga fjalët e menaxherit të tij të parë Silvano Espindola që mbetet edhe sot e kësaj dite miku më i besuar i kolumbianit.
“Kam folur me të dhe shpesh gjatë këtyre kohë ai qan dhe mua më vjen shumë keq për të. Është një moment shumë i komplikuar pasi sulmuesit jetojnë me golin dhe ai nuk po ia del të luajë. Është i trishtuar dhe i shqetësuar. Dëmtimi nuk e shqetëson më, por raporti me Van Gaal po. Ai është një trajner që shkatërron besimin e lojtarëve”.
Deklaratë vërtet e fortë që i vë një gur përsipër mundësisë për qëndrimin e Falcaos te United. Sulmuesi në këtë mënyrë në qershor do të rikthehet në Principatë dhe pastaj do të kërkojë të ndërtojë sërish karrierën larg nga Premier League. Ndoshta në Serinë A, me destinacion Jventusin. Bardhezinjtë tentuan ta rrëmbenin që verën e kaluar, por tratativa nuk arriti të realizohej. Tani kushtet duken më të favorshme për kampionët e Italisë. E vetmja qartësi që kërkon Falcao është ajo për të luajtur në Champions League, dhe kjo te Juventusi nuk vihet në diskutim.
als_Latn als_Latn slv_Latn als_Latn als_Latn als_Latn als_Latn als_Latn als_Latn